اوروپا بیرلیگی, خلق ارا خوفسیزلیک استاندرد لری گه اویغون ایمس لیگی سببلی 21 روس هوا یوللری شرکتی نی قاره لست گه کیریتدی.
اوروپا بیرلیگی کمیسیونی تامانیدن بیریلگن بیاناتده, خلق ارا خوفسیزلیک استاندرد لری گه اویغون بولمه گن هوا یوللری شرکت لری لستی گه, روسیه دن 21 شرکت نینگ قوشیمچه قیلینگن لیگی بیلدیریلدی.
بیاناتده, روسیه نینگ چیت ایللیک لرنینگ اوچاق لری نی ینه بیر بار راجستر ایتتیریش گه مجبور قیلگن لیگی و اوچیش گه اویغون لیک سندی بولمس لیگی گه قره مسدن اوچیشی گه اجازت بیرگن لیگی سببلی بونده ی قرار قیلینگن لیگی ایسله تیلدی.
عینی دمده بیاناتده, اوشبو وضعیت نینگ خوفسیزلیک بوییچه خواطر گه سبب بولگن لیگی و خلق ارا هواچیلیک خوفسیزلیک استاندرد لری نی اخلال ایتگن لیگی معلوم قیلیندی.
بیاناتده, سونگّی ینگیلیک بیلن بیرگه 117 هوا یولی شرکتی نینگ اوروپا بیرلیگی هوا حدودی ده اوچیشی نینگ ممنوع قیلینگن لیگی بیلدیریلدی.
